Ο υγιεινός τρόπος ζωής και ο επαρκής ύπνος μπορούν να βοηθήσουν στην πρόληψη της κεφαλαλγίας. Κάποια βήματα-κλειδιά που μπορείτε να κάνετε ώστε να μειώσετε τις πιθανότητες κεφαλαλγίας περιλαμβάνουν:
Να αποφεύγετε τροφές που πυροδοτούν την κεφαλαλγία. Αν και οι τροφές αυτές ποικίλλουν από άτομο σε άτομο, τροφές οι οποίες είναι γνωστό ότι πυροδοτούν κεφαλαλγίες είναι τα παλαιωμένα τυριά, το κρασί, τα φιστίκια κάσιους, τα κρεμμύδια, η σοκολάτα, τα επεξεργασμένα κρέατα, οι μαύρες μπύρες, τα προσθετικά, τα γαλακτοκομικά και το σιτάρι. Όποτε είναι δυνατό, το άτομο θα πρέπει να αποφεύγει τα προσθετικά και να καταναλώνει τροφές ολικής άλεσης.
Να αποφεύγετε την υπερβολική κατανάλωση καφεΐνης. Η κατανάλωση έξι ή περισσότερων φλιτζανιών καφέ ημερησίως έχει ως αποτέλεσμα χρόνιους πονοκεφάλους που οφείλονται στα συμπτώματα στέρησης. Ο περιορισμός της καφεΐνης σε δυο με τρία φλυτζάνια ημερησίως (ή και καθόλου) μπορεί να βοηθήσει.
Να κοιμάστε επαρκώς. Η έλλειψη ύπνου είναι μια συνηθισμένη αιτία η οποία πυροδοτεί τις κεφαλαλγίες. Η σωστή πρόληψη περιλαμβάνει τον επαρκή ύπνο κάθε νύχτα ο οποίος σας επιτρέπει να ξυπνάτε ανανεωμένοι το πρωί.
Να χρησιμοποιείτε πρακτικές συνδυασμού νου-σώματος προς πρόληψη της κεφαλαλγίας. Τα άτομα με κεφαλαλγίες τάσεις μπορούν να ωφεληθούν χρησιμοποιώντας τεχνικές όπως την προοδευτική χαλάρωση των μυών, τη βαθιά αναπνοή και το διαλογισμό.
Να δοκιμάσετε χειροπρακτικές θεραπείες. Θεραπείες, όπως οι εντριβές και οι χειροπρακτικοί χειρισμοί, μπορούν να βοηθήσουν κάποια άτομα στην πρόληψη της κεφαλαλγίας. Θα πρέπει όμως να συμβουλεύεστε πάντα τον ιατρό σας πριν την έναρξη τέτοιων τεχνικών.
Να ασκείστε τακτικά. Η άσκηση τουλάχιστον τρεις φορές την εβδομάδα για 30 λεπτά μπορεί να σας βοηθήσει να μειώσετε το άγχος και την πίεση που δυνητικά πυροδοτούν την κεφαλαλγία. Ακόμη και αν δεν έχετε αρκετό χρόνο, μπορείτε να χωρίσετε την τριαντάλεπτη διάρκεια της άσκησης σε δεκάλεπτα με δεκαπεντάλεπτα.